সাম্রাজ্যবাদী মহল বিশ্বায়নকে গণতন্ত্রের নামে গণবিরোধী, কর্মনীতির ওপর প্রতিষ্ঠিত রাখার জন্য ধর্মকে জাগিয়ে তুলেছে। এর জন্য অবলম্বন করেছে নানা কৌশল। মানবজাতি নিক্ষিপ্ত হয়েছে চরম আদর্শগত শূন্যতায়। এ অবস্থায় দুনিয়াব্যাপী রাষ্ট্রব্যবস্থা ও বিশ্বব্যবস্থাকে জনস্বার্থে পরিবর্তন করতে হবে। দুনিয়াটাকে বদলাতে হবে। তাতে সাম্রাজ্যবাদের এবং দেশে দেশে সাম্রাজ্যবাদের দালালদের সঙ্গেই দেখা দেবে মূল বিরোধ। এ বিরোধে জয়ী হতে হলে বিশ্বায়নের বা সাম্রাজ্যবাদের লক্ষ্য ও কার্যধারাকে বুঝতে হবে এবং সাম্রাজ্যবাদীদের ও তাদের স্থানীয় দালালদের চিনতে হবে। সমাজতন্ত্র ও গণতন্ত্রের বিরুদ্ধে সাম্রাজ্যবাদের স্বার্থে ধর্মকে ব্যবহার করার কার্যক্রমকে বুঝতে হবে।